Bente Leiknes Thorsen

Bente Leiknes Thorsen (født 18. mars 1980) er en norsk komponist.

Leiknes Thorsen har master i komposisjon fra Norges musikkhøgskole.

Hun har skrevet soloverk og for kammerbesetninger, men det er spesielt i større besetninger og besetninger med den menneskelige stemme at hun har vært opptatt av. Som komponist arbeider hun særlig med verk som utfordrer komponistrollen og verkbegrepet.

I mange av Thorsens verk tar musikken i bruk hverdagslyder. Det tidlige korverket (K)viSSvaSS består av utsagn om kultur hentet fra Stortingets spørretime, sammenstilt med begynnelsen på et ordspråk fra Håvamål. Menneskestemmen er et annet materiale som stadig vender tilbake i Thorsens musikk, både innspilt og i partitur. Ofte har stemmen rollen som overgang mellom verket og rommet rundt, som bro mellom en komponert og en konkret lydverden. Lytteren møter stemmer både i verk for sangere og i musikk der instrumentalister må bruke stemmen i tillegg til å spille.

I en serie verk er opptak av barn et hovedmateriale. Alle verkene på soloplata «unleash» kretser rundt slike opptak. Pianokonserten «at the tips of my fingers / on the tip of my tongue» blei i 2016 nominert til Edvard-prisen i kategorien samtidsmusikk.

En annen rekke med verker har eksplisitt feminstisk tema. Mest kjent er «The feminist guide to the Sinfonietta» som er framført en rekke ganger, bla på Nordiske musikkdager i Bodø i 2019. I verket er komponisten solist og har rollen som «forteller» .

 Verk i utvalg 
Solo
 Sjonere solo (2003) Fløyte
 Someone’s at the door (2007) Lilletromme
 Men månen er alltid her (2011) Sopran
 With my ear to the ground (at the tips of my fingers) (2016) 
 Who do you want to be (2020) Piano 
 Lush darkness – glaring light (2021), Basstrombone

Kammermusikk og små ensembler
 Nattasang fra andre siden av havet (2008) Bassfløyte, Perkusjon, Bratsj, Cello, Kontrabass, Tape
 Sangbok – Minnespill (2013) Bassfløyte, Sopran, Perkusjon, Fiolin, Cello, Kontrabass og Tape
 Ingenting (2016) Strykekvintett og sang / strykekvintett og klarinett
 hvis du danser er du fri (2018) Fløyte, klarinett, perkusjon, piano, violin, viola, cello, bass, tape og forteller

Sinfonietta
 The Feminist Guide to the Sinfonietta (2018) Sinfonietta, forteller og fotnoter
 The making of – Cello concerto in 3,5 movements (2017) Cellokonsert: Cello solo og sinfonietta
 FRIHET, KJÆMPER, FJELD OG SÅNN LZM (2014) Sinfonietta, akevitt og tape
 Beginnings (2007) Sinfonietta og tape

Store ensembler og orkester
 …noen vil alltid hviske deg i øret… (2003) Strykeorkester
 unleash (2014) Orkester og tape
 at the tips of my fingers / on the tip of my tongue (2015) Pianokonsert: Piano solo og strykeorkester
 Ræsvelg på nordhimmelen (2017) Strykeorkester
 Birds and bell (2023) Orkester

Kor og stemmer
 (K)viSSvaSS (2003) Blanda kor (SSAATBB)
 SØRLANDET! (2021) Kor

For scenen
 Kaninkostymet (2009) 4 kvinnestemmer og live elektronikk, megafoner og kassettspillere

Videoverk
 Fem Fulle Flush med Flør og Fjeks (2018)

 Diskografi 

 Kringkastingsorkesteret med flere: unleash – Mere Records (2020). Soloplate
 Clare Farr, Loudmouthed Beauty – Lawo Classics (2022). Medvirker med verket Lush darkness - glaring light.

 Referanser 

 Eksterne lenker 

 Verkliste fra NB noter
 Spotify
 Soundcloud
 Omtale i Ballade.no
 250 Piano Pieces for Beethoven, Leiknes Thorsen bidro til med verket Who do you want to be 

Kategori:Norske komponister